ꦏꦸꦛꦔꦪꦺꦴꦒꦾꦏꦂꦠ

꧋ꦏꦸꦛꦔꦪꦺꦴꦒꦾꦏꦂꦠꦲꦸꦠꦮꦕꦼꦏꦏ꧀ꦏꦺꦏꦸꦛꦪꦺꦴꦒꦾꦲꦶꦏꦸꦏꦸꦛꦏꦿꦗꦤ꧀ꦢꦲꦺꦫꦃꦆꦱ꧀ꦠꦶꦩꦺꦮꦪꦺꦴꦒꦾꦏꦂꦠ꧉ꦏꦸꦛꦲꦶꦏꦶꦤꦠꦺꦢꦢꦶꦏꦸꦛꦏꦿꦗꦤ꧀ꦆꦤ꧀ꦝꦺꦴꦤꦺꦱꦶꦪꦲꦶꦁꦗꦩꦤ꧀ꦫꦺꦮ꦳ꦺꦴꦭꦸꦱꦶ꧉ꦏꦗꦧꦲꦶꦏꦸꦏꦸꦛꦲꦶꦏꦶꦩꦶꦤꦁꦏꦏꦸꦛꦏꦿꦗꦤ꧀ꦢꦲꦺꦫꦃꦆꦱ꧀ꦠꦶꦩꦺꦮꦪꦺꦴꦒꦾꦏꦂꦠ꧈ꦏꦁꦢꦶꦥꦁꦒꦺꦝꦺꦤꦶꦢꦺꦤꦶꦁꦱꦿꦶꦱꦸꦭ꧀ꦠꦤ꧀ꦲꦩꦺꦁꦏꦸꦧꦸꦮꦤ꧇꧑꧐꧇ꦭꦤ꧀ꦱꦿꦶꦥꦢꦸꦏꦥꦏꦸꦄꦭꦩ꧀꧇꧑꧐꧇꧉ꦔꦪꦺꦴꦒꦾꦏꦂꦠꦏꦭꦺꦴꦏꦩꦶꦤꦁꦏꦏꦸꦛꦥꦺꦭꦗꦂ꧈ꦲꦩꦂꦒꦲꦩꦺꦃ꧇꧒꧐꧇%ꦏꦁꦤ꧀ꦢꦸꦤꦸꦔꦶꦥꦿꦺꦴꦢꦸꦏ꧀ꦠꦶꦥ꦳ꦺꦮꦸꦗꦸꦢ꧀ꦥꦼꦭꦗꦂꦭꦤ꧀ꦲꦤ꧇꧑꧓꧗꧇ꦥꦮꦶꦪꦠꦤ꧀ꦭꦸꦲꦸꦂ꧉ꦥꦮꦶꦪꦠꦤ꧀ꦭꦸꦲꦸꦂꦏꦁꦢꦶꦢꦸꦮꦺꦤꦶꦥꦩꦫꦺꦤ꧀ꦠꦃꦲꦤ꧀ꦠꦫꦤꦺꦈꦤꦶꦮ꦳ꦼꦂꦱꦶꦠꦱ꧀ꦒꦗꦃꦩꦢ꧈ꦈꦤꦶꦮ꦳ꦼꦂꦱꦶꦠꦱ꧀ꦤꦼꦒꦼꦫꦶꦪꦺꦴꦒꦾꦏꦂꦠ꧈ꦆꦤ꧀ꦱ꧀ꦠꦶꦠꦸꦠ꧀ꦱꦺꦤꦶꦆꦤ꧀ꦝꦺꦴꦤꦺꦱꦶꦪꦪꦺꦴꦒꦾꦏꦂꦠꦭꦤ꧀ꦈꦤꦶꦮ꦳ꦼꦂꦱꦶꦠꦱ꧀ꦆꦱ꧀ꦭꦩ꧀ꦤꦼꦒꦼꦫꦶꦱꦸꦤꦤ꧀ꦏꦭꦶꦗꦒ꧉

꧋ꦥꦺꦫꦔꦤ꧀ꦱꦏꦏꦸꦛꦔꦪꦺꦴꦒꦾꦏꦂꦠ꧈ꦪꦲꦶꦏꦸꦏꦸꦛꦒꦺꦝꦺ꧈ꦠꦲꦸꦢꦢꦶꦥꦸꦚ꧀ꦗꦺꦂꦏꦱꦸꦭ꧀ꦠꦤꦤ꧀ꦩꦠꦫꦩ꧀ꦲꦤ꧀ꦠꦫ꧇꧑꧕꧗꧕꧇-꧇꧑꧖꧔꧐꧇꧉ꦏꦿꦠꦺꦴꦤ꧀(ꦥꦸꦫ)ꦱꦸꦭ꧀ꦠꦤ꧀ꦏꦁꦲꦶꦱꦶꦃꦢꦸꦮꦺꦥ꦳ꦸꦁꦱꦶꦱꦗꦺꦫꦺꦴꦤꦶꦁꦩꦏ꧀ꦤꦏꦁꦱꦏ꧀ꦧꦺꦤꦺꦫꦺꦪꦲꦶꦏꦸꦏꦿꦠꦺꦴꦤ꧀ꦏꦱꦸꦭ꧀ꦠꦤꦤ꧀ꦔꦪꦺꦴꦒꦾꦏꦂꦠ꧀ꦏꦱꦸꦭ꧀ꦠꦤꦤ꧀ꦔꦪꦺꦴꦒꦾꦏꦂꦠ꧈ꦏꦁꦢꦢꦶꦥꦺꦕꦲꦤ꧀ꦱꦏꦩꦠꦫꦩ꧀꧉

 ꦱꦗꦫꦃ 
꧋ꦩꦢꦼꦒ꧀ꦒꦺꦏꦸꦛꦔꦪꦺꦴꦒꦾꦏꦂꦠꦢꦶꦮꦶꦮꦶꦠ꧀ꦠꦶꦏꦤ꧀ꦛꦶꦲꦤꦤꦺꦥꦿꦗꦚ꧀ꦗꦺꦤ꧀ꦒꦶꦪꦤ꧀ꦠꦶꦲꦶꦁꦠꦁꦒꦭ꧀꧇꧑꧓꧇ꦥ꦳ꦺꦧꦿꦸꦮꦫꦶ꧇꧑꧗꧕꧕꧇ꦏꦁꦢꦶꦠꦤ꧀ꦢꦠꦔꦤꦶꦏꦺꦴꦩ꧀ꦥꦺꦤꦶꦮꦭꦤ꧀ꦝꦪꦲꦶꦏꦸꦢꦺꦤꦶꦁꦒꦼꦧꦺꦂꦤꦸꦂꦤꦶꦏꦺꦴꦭꦱ꧀ꦲꦂꦠꦶꦁꦩꦏꦶꦭꦶꦒꦸꦧꦼꦂꦤꦸꦂꦗꦺꦤ꧀ꦢꦿꦭ꧀ꦗꦕꦺꦴꦧ꧀ꦩꦺꦴꦱ꧀ꦱꦺꦭ꧀꧉ꦲꦶꦱꦶꦥꦿꦗꦚ꧀ꦗꦶꦪꦤ꧀ꦒꦶꦪꦤ꧀ꦠꦶꦲꦶꦏꦸꦩꦲꦸ꧇ꦤꦒꦫꦩꦠꦫꦩ꧀ꦢꦶꦥꦺꦫꦁꦢꦢꦶꦭꦺꦴꦫꦺꦴ꧇ꦱꦼꦠꦼꦔꦃꦲꦶꦱꦶꦃꦢꦢꦶꦲꦏ꧀ꦏꦿꦗꦤ꧀ꦱꦸꦫꦏꦂꦠ꧈ꦱꦼꦠꦼꦔꦃꦭꦶꦪꦤꦺꦢꦢꦶꦲꦏ꧀ꦥꦔꦺꦫꦤ꧀ꦩꦁꦏꦸꦧꦸꦩꦶ꧉ꦱꦗꦼꦫꦺꦴꦤꦶꦁꦥꦿꦺꦗꦚ꧀ꦗꦺꦤ꧀ꦩꦲꦸꦲꦸꦒꦥꦺꦔꦺꦫꦤ꧀ꦩꦁꦏꦸꦧꦸꦩꦶꦢꦶꦲꦏꦺꦴꦤꦶꦢꦢꦶꦫꦗꦲꦶꦁꦱꦺꦠꦺꦔꦃꦭꦭꦢꦤ꧀ꦥꦼꦢꦭꦩ꧀ꦩꦤ꧀ꦏꦿꦗꦤ꧀ꦗꦮꦏꦤ꧀ꦛꦶꦒꦼꦭꦂꦱꦸꦭ꧀ꦠꦤ꧀ꦲꦩꦺꦁꦏꦸꦧꦸꦮꦤꦱꦺꦤꦥꦠꦶꦆꦁꦔꦭꦒꦔꦧ꧀ꦢꦸꦭ꧀ꦫꦏ꧀ꦩꦤ꧀ꦱꦪꦶꦢꦶꦤ꧀ꦥꦤꦠꦒꦩꦏ꦳ꦭꦶꦥ꦳ꦠꦸꦭ꧀ꦭꦃ꧉

꧋ꦢꦺꦤꦺꦭꦭꦢꦤ꧀ꦭꦭꦢꦤ꧀ꦏꦁꦢꦢꦶꦏꦏꦸꦮꦱꦤ꧀ꦤꦺꦪꦲꦶꦏꦸꦩꦠꦫꦩ꧀(ꦔꦪꦺꦴꦒꦾꦏꦂꦠ)꧈ꦥꦺꦴꦗꦺꦴꦁ꧈ꦱꦸꦏꦮꦠꦶ꧈ꦧꦒꦺꦭꦺꦤ꧀꧈ꦏꦼꦝꦸ꧈ꦧꦸꦩꦶꦒꦼꦝꦺꦭꦤ꧀ꦢꦶꦠꦩ꧀ꦧꦃꦭꦭꦢꦤ꧀ꦩꦚ꧀ꦕꦤꦒꦫꦪꦲꦶꦏꦸ;ꦩꦢꦶꦪꦸꦤ꧀꧈ꦩꦒꦺꦠꦤ꧀꧈ꦕꦶꦉꦧꦺꦴꦤ꧀꧈ꦱꦥꦫꦺꦴꦥꦕꦶꦠꦤ꧀꧈ꦏꦂꦠꦱꦸꦫ꧈ꦏꦭꦁꦧꦿꦺꦠ꧀꧈ꦠꦸꦭꦸꦔꦒꦸꦁ꧈ꦩꦗꦏꦺꦂꦠ꧈ꦧꦺꦴꦗꦤꦺꦒꦫ꧈ꦔꦮꦺꦤ꧀꧈ꦱꦺꦭ꧈ꦏꦸꦮꦸ꧈ꦮꦤꦱꦫꦶ꧈ꦒꦿꦺꦴꦧꦺꦴꦒꦤ꧀꧉

꧋ꦱꦮꦶꦱ꧀ꦱꦺꦫꦩ꧀ꦥꦸꦁꦥꦿꦗꦚ꧀ꦗꦶꦪꦤ꧀ꦥꦺꦩ꧀ꦧꦒꦺꦪꦤ꧀ꦭꦭꦢꦤ꧀ꦲꦶꦏꦸ꧈ꦥꦺꦔꦺꦫꦤ꧀ꦩꦁꦏꦸꦧꦸꦩꦶꦏꦁꦏꦮꦱ꧀ꦠꦤꦤ꧀ꦱꦸꦭ꧀ꦠꦤ꧀ꦲꦩꦺꦁꦏꦸꦧꦸꦮꦤ꧇꧑꧇ꦱꦶꦒꦿꦔꦸꦏꦸꦃꦲꦏꦺꦪꦺꦤ꧀ꦭꦭꦢꦤ꧀ꦩꦠꦫꦩ꧀ꦏꦁꦲꦤꦲꦶꦁꦱꦗꦼꦫꦺꦴꦤꦶꦁꦏꦏꦸꦮꦱꦤ꧀ꦤꦺꦲꦶꦏꦸꦢꦶꦗꦼꦤꦼꦁꦔꦶꦔꦪꦺꦴꦒꦾꦏꦂꦠꦲꦢꦶꦤꦶꦔꦿꦠ꧀ꦭꦤ꧀ꦏꦸꦛꦏꦿꦗꦤ꧀ꦤꦺꦲꦶꦁꦔꦪꦺꦴꦒꦾꦏꦂꦠ꧉ꦏꦠꦼꦠꦼꦥ꧀ꦥꦤ꧀ꦲꦶꦏꦶꦢꦶꦪꦸꦩꦸꦩ꧀ꦩꦏꦺꦲꦶꦁꦠꦁꦒꦭ꧀꧇꧑꧓꧇ꦩꦉꦠ꧀꧇꧑꧗꧕꧕꧇꧉

꧋ꦥꦁꦒꦺꦴꦤ꧀ꦤꦤ꧀ꦏꦁꦢꦶꦥꦶꦭꦶꦃꦢꦢꦶꦏꦸꦛꦏꦿꦗꦤ꧀ꦭꦤ꧀ꦥꦸꦚ꧀ꦗꦼꦂꦥꦥꦿꦺꦤ꧀ꦠꦃꦲꦤ꧀ꦲꦶꦏꦶꦪꦲꦶꦏꦸꦲꦭꦱ꧀ꦏꦁꦲꦶꦔꦫꦤ꧀ꦧꦼꦫꦶꦔꦶꦤ꧀꧈ꦏꦁꦮꦶꦱ꧀ꦲꦤꦢꦺꦱꦕꦶꦭꦶꦏ꧀ꦏꦺꦪꦲꦶꦏꦸꦥꦕꦼꦠꦺꦴꦏꦤ꧀꧈ꦭꦤ꧀ꦲꦤꦱꦮꦶꦗꦶꦤꦶꦁꦥꦱꦁꦒꦿꦃꦲꦤ꧀ꦏꦁꦗꦼꦤꦼꦁꦔꦺꦒꦂꦗꦶꦠꦮꦠꦶ꧈ꦏꦁꦢꦶꦪꦱꦢꦺꦤꦶꦁꦱꦸꦱꦸꦲꦸꦤꦤ꧀ꦥꦏꦸꦧꦸꦮꦤ꧇꧒꧇ꦭꦤ꧀ꦗꦼꦤꦼꦁꦔꦺꦧꦚ꧀ꦗꦸꦂꦢꦶꦪꦺꦴꦮꦃꦲꦶꦢꦢꦶꦄꦪꦺꦴꦢꦾ꧉ꦱꦮꦶꦱ꧀ꦱꦺꦥꦤꦼꦠꦼꦥ꧀ꦥꦤ꧀ꦩꦲꦸꦢꦶꦮꦺꦝꦫꦏꦺ꧈ꦱꦸꦭ꧀ꦠꦤ꧀ꦲꦩꦺꦁꦏꦸꦧꦸꦮꦤꦱꦶꦒꦿꦩꦿꦶꦤ꧀ꦠꦃꦲꦏꦺꦩꦫꦁꦫꦏꦾꦠ꧀ꦱꦸꦥꦪꦩ꧀ꦧꦧꦢ꧀ꦲꦭꦱ꧀ꦩꦲꦸꦏꦁꦒꦺꦴꦢꦶꦪꦢꦼꦒ꧀ꦒꦏꦺꦱꦮꦶꦗꦶꦤꦶꦁꦏꦫꦠꦺꦴꦤ꧀꧉

꧋ꦱꦢꦸꦫꦸꦁꦔꦺꦏꦫꦠꦺꦴꦤ꧀ꦲꦶꦏꦸꦢꦢꦶ꧈ꦱꦸꦭ꧀ꦠꦤ꧀ꦲꦩꦺꦁꦏꦸꦧꦸꦮꦤ꧇꧑꧇ꦔꦼꦂꦱꦏꦏꦺꦩꦁꦒꦺꦴꦤ꧀ꦲꦶꦁꦥꦱꦁꦒꦿꦃꦲꦤ꧀ꦄꦩ꧀ꦧꦂꦏꦼꦠꦮꦁꦭꦭꦢꦤ꧀ꦒꦩ꧀ꦥꦶꦁ꧈ꦏꦁꦥꦶꦤꦸꦗꦸꦢꦶꦒꦮꦺꦲꦸꦒ꧉ꦩꦁꦒꦺꦴꦤ꧀ꦏꦤ꧀ꦛꦶꦫꦺꦱ꧀ꦩꦶꦲꦶꦁꦥꦥꦤ꧀ꦩꦲꦸꦪꦲꦶꦏꦸꦠꦁꦒꦭ꧀꧇꧙꧇ꦎꦏ꧀ꦠꦺꦴꦧꦼꦂ꧇꧑꧗꧕꧕꧇꧉ꦱꦏꦥꦥꦤ꧀ꦲꦶꦏꦶꦥꦚ꧀ꦗꦼꦤꦼꦔꦤ꧀ꦤꦺꦠꦤ꧀ꦱꦃꦔꦮꦱ꧀ꦱꦶꦭꦤ꧀ꦔꦠꦸꦂꦥꦔꦾꦱꦏꦿꦠꦺꦴꦤ꧀ꦏꦁꦥꦶꦤꦸꦗꦸꦢꦶꦒꦫꦥ꧀꧉

꧋ꦱꦼꦠꦲꦸꦤ꧀ꦱꦧꦚ꧀ꦗꦸꦂꦫꦺꦱꦸꦭ꧀ꦠꦤ꧀ꦲꦩꦺꦁꦏꦸꦧꦸꦮꦤ꧇꧑꧇ꦔꦼꦂꦱꦏꦏꦺꦭꦸꦩꦼꦧꦸꦥꦸꦫꦲꦪꦂꦏꦁꦒꦺꦴꦔꦽꦱ꧀ꦩꦺꦏꦏꦺ꧉ꦏꦤ꧀ꦛꦶꦩꦁꦏꦺꦴꦤꦺꦴꦮꦶꦱ꧀ꦩꦢꦼꦒ꧀ꦏꦸꦛꦔꦪꦺꦴꦒꦾꦏꦂꦠꦲꦸꦠꦮꦏꦤ꧀ꦛꦶꦗꦼꦤꦼꦁꦮꦸꦠꦸꦃꦪꦲꦶꦏꦸꦤꦒꦫꦶꦔꦪꦺꦴꦒꦾꦏꦂꦠꦲꦢꦶꦤꦶꦔꦿꦠ꧀꧉ꦥꦱꦁꦒꦿꦃꦲꦤ꧀ꦄꦩ꧀ꦧꦂꦏꦼꦠꦮꦁꦢꦶꦠꦶꦁꦒꦭ꧀ꦢꦺꦤꦶꦁꦱꦸꦭ꧀ꦠꦤ꧀ꦲꦩꦺꦁꦏꦸꦧꦸꦮꦤꦭꦤ꧀ꦥꦶꦤ꧀ꦝꦃꦩꦼꦚꦁꦏꦫꦠꦺꦴꦤ꧀ꦏꦁꦲꦚꦂ꧉ꦥꦲꦂꦒꦤ꧀ꦗꦸꦩꦼꦤꦼꦔꦶꦁꦏꦸꦛꦢꦶꦒꦺꦭꦂꦲꦶꦁꦠꦁꦒꦭ꧀꧇꧗꧇ꦎꦏ꧀ꦠꦺꦴꦧꦼꦂ꧇꧑꧗꧕꧖ꦱꦗꦫꦃꦏꦸꦛꦔꦪꦺꦴꦒꦾꦏꦂꦠꦲꦶꦁꦱꦶꦠꦸꦱ꧀ꦉꦱ꧀ꦩꦶ
 ꦒꦺꦪꦺꦴꦒꦿꦥ꦳ꦶ 
꧋ꦏꦸꦛꦔꦪꦺꦴꦒꦾꦏꦂꦠꦢꦸꦩꦸꦤꦸꦁꦲꦶꦁꦠꦼꦔꦃꦲꦶꦁꦥꦿꦺꦴꦮ꦳ꦶꦤ꧀ꦱꦶꦢꦆꦪ꧈ꦏꦤ꧀ꦛꦶꦮꦠꦼꦱ꧀ꦮꦼꦮꦼꦁꦏꦺꦴꦤ꧀: 
 ꦱꦶꦱꦶꦃꦭꦺꦴꦂ: ꦏꦧꦸꦥꦠꦺꦤ꧀ꦱ꧀ꦭꦺꦩꦤ꧀
 ꦱꦶꦱꦶꦃꦮꦺꦠꦤ꧀: ꦏꦧꦸꦥꦠꦺꦤ꧀ꦧꦤ꧀ꦠꦸꦭ꧀ꦭꦤ꧀ꦏꦧꦸꦥꦠꦺꦤ꧀ꦱ꧀ꦭꦺꦩꦤ꧀
 ꦱꦶꦱꦶꦃꦏꦶꦢꦸꦭ꧀: ꦏꦧꦸꦥꦠꦺꦤ꧀ꦧꦤ꧀ꦠꦸꦭ꧀
 ꦱꦶꦱꦶꦃꦏꦸꦭꦺꦴꦤ꧀: ꦏꦧꦸꦥꦠꦺꦤ꧀ꦧꦤ꧀ꦠꦸꦭ꧀ꦭꦤ꧀ꦏꦧꦸꦥꦠꦺꦤ꧀ꦱ꧀ꦭꦺꦩꦤ꧀
꧋ꦮꦼꦮꦼꦁꦏꦺꦴꦤ꧀ꦏꦸꦛꦔꦪꦺꦴꦒꦾꦏꦂꦠꦒꦸꦩꦼꦭꦂꦲꦶꦁꦲꦤ꧀ꦠꦫꦤꦺ110° 24′ 19″ꦔꦤ꧀ꦠꦶ110° 28′ 53″ꦧꦸꦗꦸꦂꦮꦺꦠꦤ꧀ꦭꦤ꧀7° 15′ 24″ꦔꦤ꧀ꦠꦶ7° 49′ 26″ꦭꦶꦤ꧀ꦠꦁꦏꦶꦢꦸꦭ꧀ꦏꦤ꧀ꦛꦶꦝꦸꦮꦸꦂꦫꦶꦁꦌꦭꦺꦮ꦳ꦱꦶꦫꦠꦫꦠ꧇꧑꧑꧔꧇ꦩꦱꦝꦸꦮꦸꦂꦫꦺꦭꦸꦩꦃꦲꦶꦁꦱꦒꦫ꧉ꦢꦠꦒꦺꦪꦺꦴꦒꦿꦥ꦳ꦶꦱ꧀ꦏꦸꦛꦔꦪꦺꦴꦒꦾꦏꦂꦠꦲꦶꦁꦱꦶꦠꦸꦱ꧀ꦉꦱ꧀ꦩꦶꦏꦸꦛꦔꦪꦺꦴꦒꦾꦏꦂꦠꦭꦸꦮꦱ꧀ꦮꦶꦭꦪꦃꦏꦸꦛꦪꦺꦴꦒꦾꦏꦂꦠꦲꦶꦏꦸ꧇꧓꧒꧇꧈꧇꧔꧇ ꦏꦩ²  

 ꦥꦥꦿꦺꦤ꧀ꦠꦃꦲꦤ꧀ 

꧋ꦏꦸꦛꦔꦪꦺꦴꦒꦾꦏꦂꦠꦏꦠꦠꦕꦕꦃ꧇꧑꧔꧇ꦏꦼꦩꦤ꧀ꦠꦿꦺꦤ꧀꧉ꦏꦼꦩꦤ꧀ꦠꦿꦺꦤ꧀ꦏꦼꦩꦤ꧀ꦠꦿꦺꦤ꧀ꦲꦶꦁꦏꦸꦛꦔꦪꦺꦴꦒꦾꦏꦂꦠꦏꦱꦼꦧꦸꦠ꧀ꦪꦲꦶꦏꦸ:

 ꦠꦼꦒꦭ꧀ꦉꦗ
 ꦗꦼꦠꦶꦱ꧀
 ꦒꦤ꧀ꦢꦏꦸꦱꦸꦩꦤ꧀
 ꦢꦤꦻꦴꦉꦗꦤ꧀
 ꦒꦼꦝꦺꦴꦁꦠꦼꦔꦼꦤ꧀
 ꦔꦩ꧀ꦥꦶꦭꦤ꧀
 ꦮꦶꦫꦧꦿꦗꦤ꧀
 ꦩꦤ꧀ꦠꦿꦶꦗꦼꦫꦺꦴꦤ꧀
 ꦏꦿꦠꦺꦴꦤ꧀
 ꦒꦤ꧀ꦢꦩꦤꦤ꧀
 ꦥꦏꦸꦲꦭꦩꦤ꧀
 ꦩꦼꦂꦒꦁꦱꦤ꧀
 ꦲꦸꦩ꧀ꦧꦸꦭ꧀ꦲꦂꦗ
 ꦏꦸꦛꦒꦼꦝꦺ

 ꦮꦭꦶꦏꦸꦛꦪꦺꦴꦒꦾꦏꦂꦠ 

 ꦤꦺꦴ ꦮꦭꦶꦏꦸꦛ ꦩꦁꦱꦠꦸꦒꦱ꧀ 1 ꦩ꧉ꦌꦤꦺꦴꦏ꦳꧀ ꦩꦺꦲꦶ꧇꧑꧙꧔꧗꧇-ꦗꦸꦭꦶ꧇꧑꧙꧔꧗꧇ 2 ꦩꦂ꧉ꦱꦸꦢꦫꦶꦱ꧀ꦩꦤ꧀ꦥꦸꦂꦮꦏꦸꦱꦸꦩ ꦗꦸꦭꦶ꧇꧑꧙꧔꧗꧇-ꦗꦤꦸꦮꦫꦶ꧇꧑꧙꧖꧖꧇ 3 ꦱꦸꦗꦤꦄ꧉ꦪ꧉ ꦗꦤꦸꦮꦫꦶ꧇꧑꧙꧖꧖꧇-ꦤꦺꦴꦮ꦳ꦺꦩ꧀ꦧꦼꦂ꧇꧑꧙꧗꧕꧇ 4 ꦲ꧉ꦄꦃꦩꦢ꧀ ꦤꦺꦴꦮ꦳ꦺꦩ꧀ꦧꦼꦂ꧇꧑꧙꧗꧕꧇-ꦩꦺꦲꦶ꧇꧑꧙꧘꧑꧇ 5 ꦱꦸꦒꦶꦪꦂꦠ ꧇꧑꧙꧘꧑꧇-꧇꧑꧙꧘꧖꧇ 6 ꦗꦠ꧀ꦩꦶꦏꦢ ꧇꧑꧙꧘꧑꧇/ꦗꦸꦤꦶ꧇꧑꧙꧙꧑꧇ 7&8 ꦫ꧉ꦮꦶꦢꦒ꧀ꦢꦺꦴ ꧇꧑꧙꧙꧑꧇-꧇꧒꧐꧐꧑꧇ 9 ꦲꦺꦂꦫꦶꦗ꦳ꦸꦢꦶꦪꦤ꧀ꦠ ꧇꧒꧐꧐꧑꧇-꧇꧒꧐꧐꧖꧇ 10 ꦲꦺꦂꦫꦶꦗ꦳ꦸꦢꦶꦪꦤ꧀ꦠ ꧇꧒꧐꧐꧖꧇-꧇꧒꧐꧑꧑꧇ 11 ꦲꦂꦪꦢꦶꦱꦸꦪꦸꦠꦶ ꧇꧒꧐꧑꧑꧇-꧇꧒꧐꧑꧖꧇ 12 ꦱꦸꦭꦶꦱ꧀ꦠꦾ(ꦥꦼꦚ꧀ꦗꦧꦠ꧀) ꧇꧒꧐꧇ꦝꦺꦱꦺꦩ꧀ꦧꦼꦂ꧇꧒꧐꧑꧖꧇-꧇꧒꧒꧇ꦩꦺꦲꦶ꧇꧒꧐꧑꧗꧇ 13 ꦲꦂꦪꦢꦶꦱꦸꦪꦸꦠꦶ ꧇꧒꧒꧇ꦩꦺꦲꦶ꧇꧒꧐꧑꧗꧇-꧇꧒꧒꧇ꦩꦺꦲꦶ꧇꧒꧐꧒꧒꧇ 14 ꦱꦸꦩꦢꦶ(ꦥꦼꦚ꧀ꦗꦧꦠ꧀) ꧇꧒꧒꧇ꦩꦺꦲꦶ꧇꧒꧐꧒꧒꧇-꧇꧒꧒꧇ꦩꦺꦲꦶ꧇꧒꧐꧒꧓꧇ 15 ꦱꦶꦁꦒꦶꦃꦫꦲꦂꦗ(ꦥꦼꦚ꧀ꦗꦧꦠ꧀) ꧇꧒꧒꧇ꦩꦺꦲꦶ꧇꧒꧐꧒꧓꧇-ꦱꦲꦶꦏꦶ

 ꦏꦸꦛꦏꦼꦩ꧀ꦧꦂ 
  ꦒꦁꦧꦸꦏ꧀ꦏꦸ꧈ꦏꦺꦴꦫꦺꦪꦏꦶꦢꦸꦭ꧀
  ꦧꦴꦭ꧀ꦧꦺꦏ꧀꧈ꦭꦶꦧꦤꦺꦴꦤ꧀
  ꦲꦸꦮꦺ꧈ꦮ꦳ꦶꦪꦺꦠ꧀ꦤꦩ꧀
  ꦲꦺꦥ꦳ꦺꦲꦶ꧈ꦕꦶꦤ
  ꦏꦺꦴꦩ꧀ꦩꦺꦮꦶꦗ꧀ꦤꦺ꧈ꦱꦸꦫꦶꦤꦩꦼ

ꦫꦸꦗꦸꦏ꧀ꦏꦤ꧀

 ꦢꦼꦊꦁꦲꦸꦒ 
 ꦢꦲꦺꦫꦃꦆꦱ꧀ꦠꦶꦩꦺꦮꦪꦺꦴꦒꦾꦏꦂꦠ

 ꦥꦿꦤꦭꦚ꧀ꦗꦧ 

 ꦱꦶꦠꦸꦱ꧀ꦮꦺꦧ꧀ꦉꦱ꧀ꦩꦶ 
 Jogja.com
 Ada Apa di Jogja?
 ꦢꦶꦫꦺꦏ꧀ꦠꦺꦴꦫꦶꦆꦤ꧀ꦥ꦳ꦺꦴꦏꦸꦛꦔꦪꦺꦴꦒꦾꦏꦂꦠ 
 ꦮꦶꦱꦠꦗꦺꦴꦒ꧀ꦗ/ꦪꦺꦴꦒꦾꦏꦂꦠ
 Unofficial Site Of Jogja City 

ꦢꦲꦺꦫꦃꦆꦱ꧀ꦠꦶꦩꦺꦮꦪꦺꦴꦒꦾꦏꦂꦠ

Ngayogyakarta


Kategori:ꦲꦏ꧀ꦱꦫꦗꦮ